Ռոբի Կրուզ

Ռոբի Թոմաս Կրուզ (,), ավստրալիացի ֆուտբոլիստ, հարձակվող։ 2018 թվականի Ֆուտբոլի աշխարհի առաջնության մասնակից։

Ակումբային կարիերա 

Կրուզը կարիերան սկսել է հայրենի քաղաքի «Բրիսբեն Ռոար» ակումբում։ 2007 թվականի հոկտեմբերի 2-ին՝ իր 19 ամյակի օրը, «Վելինգտոն Ֆենիքս» ակումբի դեմ մրցախաղում նորամուտն է նշել Ավստրալիայի ֆուտբոլի առաջնությունում։ Այդ նույն խաղում նա խփել է իր նորամուտային գոլը թիմի կազմում։ Իր ընկերոջ և ակումբի խաղընկեր Մայքլ Զուլոյի հետ Ռոբին հիանալի հարձակողական դուետ է կազմել։ 2008 թվականին նա քիչ էր մնում զրկվեր հավաքականում իր տեղից՝ գիշերային ակումբի սկանդալային դեպքի պատճառով։ 2009 թվականին Կրուզը տեղափոխվել է «Մելբուրն Վիկտորի» ակումբ։ Սեպտեմբերի 13-ին «Վելինգտոն Ֆենիքս» ակումբի դեմ մրցախաղում նա նորամուտ է ունեցել նոր ակումբի կազմում։ Նոյեմբերի 28-ին «Գոլդ Քոսթ Յունայթեդ» ակումբի դեմ մրցախաղում Ռոբին խփել է իր առաջին գոլը «Մելբուրն» ակումբի կազմում։ 2010 թվականի հունվարի 16-ին «Պերտ Գլորի» ակումբի դեմ հանդիպման ժամանակ Կրուզը հեթ-տրիկ է արել։ Ռոբին օգնել է թիմին մրցաշրջանի արդյունքում գրավել երկրորդ տեղը առաջնությունում։ 

2011 թվականի ամռանը Կրուզը երեք տարվա պայմանագիր է ստորագրել գերմանական «Ֆորտունա» ակումբի հետ։ Հուլիսի 24-ին «Պադերբորն 07» ակումբի դեմ մրցախաղում նա նորամուտ է ունեցել Երկրորդ Բունդեսլիգայում։ Մրցաշրջանի արդյունքներով ակումբը դուրս է եկել Բունդեսլիգա։ 2012 թվականի նոյեմբերի 10-ին «Հոֆենհայմ» ակումբի դեմ մրցախաղում Ռոբին խփել է իր առաջին գոլը թիմի կազմում։

2013 թվականի ապրիլին Կրուզը տեղափոխվել է «Բայեր Լևերկուզեն»։ Օգոստոսի 28-ին  Մյոնխենգլադբախի «Բորուսիա Մյոնխենգլադբախ» ակումբի դեմ մրցախաղում նորամուտ է ունեցել նոր ակումբի կազմում։ Սեպտեմբերի 21-ին «Մայնց 05» ակումբի դեմ խաղում Ռոբին արել է «դուբլ»։ Դեկտեմբերին Կրուզը վնասվածք է ստացել։

2015 թվականի ամռանը Ռոբին վարձակալության իրավունքով տեղափոխվել է «Շտուտգարտ»։ Սեպտեմբերի 12-ին Բեռլինի «Հերտա» ակումբի դեմ մրցախաղում նա նորամուտ է ունեցել նոր թիմի կազմում՝ երկրորդ խաղակեսում փոխարինելով Մարտին Հարնիկին։ Վարձակալությունի ավարտից հետո Կրուզը վերադարձել է «Բայեր» ակումբ։ 2017 թվականի սկզբին Ռոբին տեղափոխվել է Չինաստանի «Լյաոնին Հուվին» ակումբ։ Մարտի 3-ին «Գույչժոու Ջիչեն» ակումբի դեմ մրցախաղում նա նորամուտ է ունեցել  Չինաստանի ֆուտբոլի առաջնությունում։ 2017 թվականի հուլիսին Ռոբին տեղափոխվել է Գերմանիայի «Բոհում» ակումբ։ Օգոստոսի 5-ին «Դույսբուրգ» ակումբի դեմ մրցախաղում նորամուտ է ունեցել նոր թիմի կազմում։ Սեպտեմբերի 10-ին «Դարմշտադտ 98» ակումբի դեմ մրցախաղում Կրուզը խփել է իր առաջին գոլը «Բոհում» ակումբի կազմում։

Միջազգային կարիերա 
2011 թվականի հունվարի 5-ին Արաբական Միացյալ Էմիրությունների ֆուտբոլի ազգային հավաքականի դեմ ընկերական խաղում Կրուզը նորամուտ է ունեցել Ավստրալիայի հավաքականի կազմում։ Նույն թվականին նա ընդգրկվել է ազգային հավաքականի հայտացուցակում։ Մրցախաղում նա խաղացել է Բահրեյնի, Ուզբեկիստանի և Ճապոնիայի հավաքականների դեմ մրցախաղում։ Ուզբեկիստանի հավաքականի դեմ մրցախաղում Ռոբին խփել է իր առաջին գոլը հավաքականի կազմում։ Մրցումների արդյունքում Կրուզը նվաճել է արծաթե մեդալ։

2015 թվականի սկզբին Կրուզը հայտնվել էր ազգային թիմի հայտացուցակում։ Մրցախաղում նա խաղացել է Քուվեյթի, Օմանի, Արաբական Միացյալ Էմիրությունների, Չինաստանի և երկու անգամ Հարավային Կորեայի հավաքականների դեմ մրցախաղում։ Մրցումների արդյունքում Ռոբին նվաճել է ոսկե մեդալ, ինչպես նաև Օմանի դեմ խաղում դարձել է գոլի հեղինակ։ 

2017 թվականին Կրուզը մասնակցել է Ռուսաստանում կայացած ՖԻՖԱ Կոնֆեդերացիաների գավաթին։ Մրցախաղում նա խաղացել է Գերմանիայի, Կամերունի և Չիլիի թիմերի դեմ մրցախաղում։

2018 թվականին Կրուզը մասնակցել է Ռուսաստանում կայացած Ֆուտբոլի աշխարհի առաջնությունը։ Մրցախաղում նա խաղացել է Ֆրանսիայի, Դանիայի և Պերուի թիմերի դեմ մրցախաղում։

2019 թվականին Կրուզն ընդգրկվել է ԱՄԷ-ում կայանալիք Ասիայի գավաթի հավաքականի կազմում։ Մրցախաղում նա խաղացել է Հորդանանի ֆուտբոլի ազգային հավաքականi, Պաղեստինի ֆուտբոլի ազգային հավաքականi, Սիրիայի ֆուտբոլի ազգային հավաքականի, Ուզբեկիստանի և ԱՄԷ-ի հավաքականների դեմ խաղերում։

Գոլեր Ավստրալիայի հավաքականի կազմում

Ձեռքբերումներ 
 Ավստրալիա
 Ասիայ գավաթի հաղթող՝ 2015
 Ասիայի գավաթի արծաթե մեդալակիր՝ 2011

Ծանոթագրություններ 

Ավստրալիայի հավաքականի ֆուտբոլիստներ
Շտուտգարտի ֆուտբոլիստներ
Ֆորտունա Դյուսելդորֆի ֆուտբոլիստներ
Բոխումի ֆուտբոլիստներ
Բայեր Լևերկուզենի ֆուտբոլիստներ
Բունդեսլիգայի ֆուտբոլիստներ